CELEX: 62013CN0200
Language: sl
Date: 2013-04-16 00:00:00
Title: Zadeva C-200/13 P: Pritožba, ki jo je Svet Evropske unije vložil 16. aprila 2013 zoper sodbo Splošnega sodišča (četrti senat) z dne 5. februarja 2013 v zadevi T-494/10, Bank Saderat Iran proti Svetu Evropske unije

15.6.2013   
            
            
               SL
            
            
               Uradni list Evropske unije
            
            
               C 171/22
            
         Pritožba, ki jo je Svet Evropske unije vložil 16. aprila 2013 zoper sodbo Splošnega sodišča (četrti senat) z dne 5. februarja 2013 v zadevi T-494/10, Bank Saderat Iran proti Svetu Evropske unije
   (Zadeva C-200/13 P)
   2013/C 171/43
   Jezik postopka: angleščina
   
      Stranke
   
   
      Pritožnik: Svet Evropske unije (zastopnika: M. Bishop in S. Boelaert, agenta)
   
      Drugi stranki v postopku: Bank Saderat Iran, Evropska komisija
   
      Predlogi
   
   Pritožnik Sodišču predlaga, naj:
   
               —
            
            
               razveljavi sodbo Splošnega sodišča (četrti senat) z dne 5. februarja 2013 v zadevi T-494/10;
            
         
               —
            
            
               dokončno odloči o zadevi in zavrne tožbo, ki jo je Bank Saderat vložila zoper izpodbijane ukrepe;
            
         
               —
            
            
               Bank Saderat naloži plačilo stroškov Sveta v postopku na prvi stopnji in v tem postopku s pritožbo.
            
         
      Pritožbeni razlogi in bistvene trditve
   
   Svet meni, da je bilo v sodbi Splošnega sodišča z dne 5. februarja 2013 v zadevi, Bank Saderat Iran proti Svetu (T-494/10) napačno uporabljeno pravo, kar se kaže v tem:
   
               1.
            
            
               Splošno sodišče je v zvezi z dopustnostjo tožbe zmotno razsodilo, da se Bank Saderat lahko upravičeno sklicuje na varstva in jamstva, povezana s temeljnimi pravicami, ne glede na to, ali se lahko šteje, da gre za pojavno obliko iranske države;
            
         
               2.
            
            
               Splošno sodišče je zmotno ugotovilo, da eden od razlogov za sprejetje omejevalnih ukrepov proti Bank Saderat ni bil dovolj natančno pojasnjen;
            
         
               3.
            
            
               Splošno sodišče je napačno uporabilo sodno prakso v zvezi s posredovanjem podatkov o spisu Sveta;
            
         
               4.
            
            
               Splošno sodišče je napačno ugotovilo, da razlogi za sprejetje omejevalnih ukrepov proti Bank Saderat niso utemeljeni, ker:
               
                           —
                        
                        
                           ni dovolj upoštevalo tega, da so bili dokazi o podpori Bank Saderat pri širjenju jedrskih dejavnosti Irana pridobljeni iz zaupnih virov;
                        
                     
                           —
                        
                        
                           ni dovolj upoštevalo navedbe v resoluciji Varnostnega sveta Združenih narodov 1803 (2008) o Bank Saderat v zvezi z dejavnostjo širjenja jedrskih dejavnosti Irana;
                        
                     
                           —
                        
                        
                           je zmotno menilo, da bi moral Svet predložiti podrobne podatke v zvezi z akreditivi, ki jih je Bank Saderat upravljala za dva subjekta, ki sta sodelovala pri širjenju jedrskih dejavnosti Irana.